Ła foresta pluvial ła xe na foresta che ła se desviłupa indove el clima el xe caraterixà da na piovosità ełevata, par definision łe ga da eserghe un minimo de 1750–2000 mm anui de precipitasion. Łe piove abondanti łe permete a łe piante de desviłuparse asée par tuto el ano, donca ła foresta pluvial ła xe caraterixada da albari senpreverdi soto łi cuałi, se ghe xe bastansa łuxe łi se forma altri strati de vegetasion. Co che łi albari pì alti łi se riduxe, el sotobosco el se desviłupa int'un fito intrigo de arbusti, łiane e albari pì picenini. Xeneralmente sto tipo de foresta ła se desviłupa in climi de tropegałi , ma ła se pol catar anca in climi sub-tropegałi o tenperai Intra łe aree co sto tipo de bioma se ricorda a base łatitutini ła Amasonia, ła Africa sentro-osidental, ła Axia sudoriental, a mèdie łatitudini el Giapon e ła Nova Xełanda.